**Հավելված N 19**

[ՀՀ կառավարության 2019 թվականի](https://www.arlis.am/Annexes/5/PT53.1_2019N1009hav1.docx)

[օգոստոսի 1-ի N 1009-Ն որոշման](https://www.arlis.am/Annexes/5/PT53.1_2019N1009hav1.docx)



**ԵՎՐԱՍԻԱԿԱՆ ՏՆՏԵՍԱԿԱՆ ՀԱՆՁՆԱԺՈՂՈՎ**

**ԿՈԼԵԳԻԱ**



**ՈՐՈՇՈՒՄ**

|  |  |  |
| --- | --- | --- |
| 10 մայիսի 2018 թվականի | **թիվ 75** | քաղ. Մոսկվա |

**Այն արտադրանքի ցանկը հաստատելու մասին, որի մասով մաքսային հայտարարագրի ներկայացումն ուղեկցվում է
«Փաթեթավորված խմելու ջրի, այդ թվում՝ բնական հանքային ջրի անվտանգության մասին» Եվրասիական տնտեսական միության տեխնիկական կանոնակարգի (ԵԱՏՄ ՏԿ 044/2017)
պահանջներին համապատասխանության գնահատման մասին փաստաթղթի կամ այդ փաստաթղթի վերաբերյալ տեղեկությունների ներկայացմամբ**

Եվրասիական տնտեսական հանձնաժողովի կոլեգիայի 2012 թվականի դեկտեմբերի 25-ի թիվ 294 որոշմամբ հաստատված՝ «Մաքսային միության մաքսային տարածք այն արտադրանքի (ապրանքների) ներմուծման կարգի մասին, որի առնչությամբ Մաքսային միության շրջանակներում սահմանվում են պարտադիր պահանջներ» հիմնադրույթի 2-րդ կետի «գ» ենթակետի իրագործման նպատակներով, «Եվրասիական տնտեսական միության շրջանակներում տեխնիկական կանոնակարգման մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի թիվ 9 հավելված) 8-րդ կետին եւ Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 98 որոշմամբ հաստատված՝ Եվրասիական տնտեսական հանձնաժողովի աշխատանքի կանոնակարգի թիվ 2 հավելվածի 8-րդ կետին համապատասխան՝ Եվրասիական տնտեսական հանձնաժողովի կոլեգիան **որոշեց.**

1. Հաստատել այն արտադրանքի` կից ներկայացվող ցանկը, որի մասով մաքսային հայտարարագրի ներկայացումն ուղեկցվում է «Փաթեթավորված խմելու ջրի, այդ թվում՝ բնական հանքային ջրի անվտանգության մասին» Եվրասիական տնտեսական միության տեխնիկական կանոնակարգի (ԵԱՏՄ ՏԿ 044/2017) պահանջներին համապատասխանության գնահատման մասին փաստաթղթի կամ այդ փաստաթղթի վերաբերյալ տեղեկությունների ներկայացմամբ:

2. Սույն որոշումն ուժի մեջ է մտնում դրա պաշտոնական հրապարակման օրվանից 30 օրացուցային օրը լրանալուց հետո:

|  |  |
| --- | --- |
| Եվրասիական տնտեսական հանձնաժողովի կոլեգիայի նախագահ՝ | Տ. Սարգսյան |

ՀԱՍՏԱՏՎԱԾ Է

Եվրասիական տնտեսական հանձնաժողովի կոլեգիայի
2018 թվականի մայիսի 10-ի
թիվ 75 որոշմամբ

**ՑԱՆԿ**

**այն արտադրանքի, որի մասով մաքսային հայտարարագրի ներկայացումն ուղեկցվում է
«Փաթեթավորված խմելու ջրի, այդ թվում՝ բնական հանքային ջրի անվտանգության մասին»
Եվրասիական տնտեսական միության տեխնիկական կանոնակարգի (ԵԱՏՄ ՏԿ 044/2017)
պահանջներին համապատասխանության գնահատման մասին փաստաթղթի կամ
այդ փաստաթղթի վերաբերյալ տեղեկությունների ներկայացմամբ**

| Արտադրանքի անվանումը | ԵԱՏՄ ԱՏԳ ԱԱ ծածկագիրը | Համապատասխանության գնահատման մասին փաստաթուղթը կամ այդ փաստաթղթի վերաբերյալ տեղեկությունները | Ծանոթագրություն |
| --- | --- | --- | --- |
| 1 | 2 | 3 | 4 |
| 1. Սեղանի բնական հանքային ջրեր | 2201 10-ից | համապատասխանության մասին հայտարարագիր |  |
| 2. Բուժիչ-սեղանի բնական հանքային ջրեր | 2201 10-ից | պետական գրանցման վկայական կամ պետական գրանցման վկայականների միասնական ռեեստրում պետական գրանցման մասին տեղեկություններ (մասնագիտացված սննդային արտադրանքի միասնական ռեեստրում տեղեկությունների առկայություն\*) | բավարար է եւ չի պահանջվում ներկայացնել համապատասխանության մասին հայտարարագիր |
| 3. Բուժիչ բնական հանքային ջրեր | 2201 10-ից | պետական գրանցման վկայական կամ պետական գրանցման վկայականների միասնական ռեեստրում պետական գրանցման մասին տեղեկություններ (մասնագիտացված սննդային արտադրանքի միասնական ռեեստրում տեղեկությունների առկայություն\*) | բավարար է եւ չի պահանջվում ներկայացնել համապատասխանության մասին հայտարարագիր |
| 4. Տեսակախառնված խմելու ջրեր | 2201 90 000 0-ից | համապատասխանության մասին հայտարարագիր |  |
| 5. Մշակված խմելու ջրեր | 2201 90 000 0-ից | համապատասխանության մասին հայտարարագիր |  |
| 6. Բնական խմելու ջրեր | 2201 90 000 0-ից | համապատասխանության մասին հայտարարագիր |  |
| 7. Մանկական սննդի համար նախատեսված խմելու ջրեր | 2201 90 000 0-ից | պետական գրանցման վկայական կամ պետական գրանցման վկայականների միասնական ռեեստրում պետական գրանցման մասին տեղեկություններ (մասնագիտացված սննդային արտադրանքի միասնական ռեեստրում տեղեկությունների առկայություն\*) | բավարար է եւ չի պահանջվում ներկայացնել համապատասխանության մասին հայտարարագիր |
| 8. Արհեստականորեն հանքայնացված խմելու ջրեր | 2201 10 900 0-ից | համապատասխանության մասին հայտարարագիր |  |

\* Մասնագիտացված սննդային արտադրանքի միասնական ռեեստրի վարման մասով Եվրասիական տնտեսական միության ինտեգրված տեղեկատվական համակարգը գործողության մեջ դնելու օրվանից:

|  |  |
| --- | --- |
| Ծանոթագրություններ. | 1. Սույն ցանկի կիրառման նպատակներով անհրաժեշտ է օգտագործել ինչպես արտադրանքի անվանումը, այնպես էլ ԵԱՏՄ ԱՏԳ ԱԱ ծածկագիրը։2. «Փաթեթավորված խմելու ջրի, այդ թվում՝ բնական հանքային ջրի անվտանգության մասին» Եվրասիական տնտեսական միության տեխնիկական կանոնակարգի (ԵԱՏՄ ՏԿ 044/2017) պահանջներին համապատասխանության գնահատման մասին փաստաթուղթը կամ այդպիսի փաստաթղթի վերաբերյալ տեղեկությունները մաքսային մարմիններ ներկայացնելու մասին պահանջը կիրառվում է (հաշվի առնելով սույն ցանկի 4-րդ վանդակում բերված ծանոթագրությունները) Եվրասիական տնտեսական միության մաքսային տարածքում շրջանառության մեջ դրվող փաթեթավորված խմելու ջրի նկատմամբ (ներառյալ բնական հանքային ջուրը), եւ չի կիրառվում խմելու համար չնախատեսված բնական հանքային ջրի, արտակարգ իրավիճակների առաջացման դեպքում բնակչության ապահովման համար Եվրասիական տնտեսական միության անդամ պետությունների լիազորված մարմինների կողմից օգտագործվող խմելու ջրի, կենտրոնացված եւ չկենտրոնացված ջրամատակարարման միջոցով բնակչության ապահովման համար օգտագործվող խմելու ջրի նկատմամբ: |